
Engedje meg, hogy tájékoztassuk a 2018. május 25-én hatályba lépő és kötelezően alkalmazandó szigorúbb adatvédelmi szabályozásról és egyben hozzájárulását kérjük személyes adatai kezeléséhez.

Az Európai Unió jogrendszerének történő megfelelés céljából szükségessé válik az Ön megfelelő tájékoztatáson alapuló hozzájárulásának beszerzése annak érdekében, hogy személyes adatait továbbra is jogszerűen kezeljük.

Tájékoztatjuk Önt arról, hogy személyes adataira a Magyar Alvásdiagnosztikai és Terápiás Társaság tagságának nyilvántartásához, a tagsággal összefüggő ügyintézésekhez, valamint a folyamatos kapcsolattartáshoz, a társasági tájékoztató anyagok, továbbképzési és kongresszusi értesítések Ön részére történő eljuttatásához van szükségünk.

Az adatait tartalmazó dokumentációt a tisztség fennállása alatt a Magyar Alvásdiagnosztikai és Terápiás Társaság elnökénél papír alapon zárható iratszekrényben, valamint elektronikusan, jelszóval védett számítógépen tároljuk, a tisztség lejártát követően a személyes adatokat is tartalmazó anyagok archiválásra kerülnek (megőrzés: végleges).

Tájékoztatjuk Önt arról, hogy az új EU-s adatvédelmi rendelet szerint Ön jogosult arra, hogy személyes adatainak kezelésével kapcsolatosan tájékoztatást kérjen a Magyar Alvásdiagnosztikai és Terápiás Társaság adatkezelési feladatokkal megbízott munkatársától. Jogosult arra, hogy az esetleg pontatlanul rögzített adatokat helyesbítse, kiegészítse, kérheti adatainak törlését, ill. zárolását. E jogokkal az info.alvastarsasag@gmail.com email címre küldött levéllel élhet. Az Ön által tapasztalt jogellenes adatkezelés esetében ugyancsak az adatkezelőhöz, az előzőekben közölt e-mail címen vagy a Magyar Alvásdiagnosztikai és Terápiás Társaság postacímén (7626 Pécs, Vadász u. 6., fsz.3.) fordulhat a jogsérelem orvoslása érdekében. Amennyiben ez nem vezet eredményre, vizsgálatot kezdeményezhet a Nemzeti Adatvédelmi és Információszabadság Hatóságnál (NAIH), vagy bírósághoz fordulhat.

A Magyar Alvásdiagnosztikai és Terápiás Társaság (mint adatkezelő) kötelezettséget vállal arra, hogy személyes adatait az adatvédelmi jogszabályban foglaltaknak megfelelő gondossággal, biztonságosan kezeli, tárolja és archiválja, valamint kizárólag a folyamatos kapcsolattartás és tájékoztató anyagok eljuttatása érdekében használja fel.

A jelen dokumentum aláírásával Ön kifejezett hozzájárulását adja a Magyar Alvásdiagnosztikai és Terápiás Társaság részére közölt személyes adatai kezeléséhez, és egyúttal nyilatkozik arról, hogy személyes adatai kezelésével kapcsolatban egyértelmű és részletes tájékoztatást kapott az adatkezelés céljáról, jogalapjáról, az adatkezelésre jogosultakról, az adatkezelés időtartamáról, az Ön jogairól és a jogorvoslati lehetőségeiről.

Együttműködését ezúton is köszönjük, tisztelettel:



      A Magyar Alvásdiagnosztikai és Terápiás Társaság vezetősége



A tájékoztatást tudomásul vettem, személyes adataim kezeléséhez a fentiek szerint hozzájárulok.

